ئێدینسۆن کاڤانی

ئیدینسۆن کاڤانی ( ; لەدایکبووی ١٤ی شوباتی ١٩٨٧) یاریزانێکی پیشەگەری تۆپی پێی ئوروگوایییە و وەک ھێرشبەر یاری دەکات. نازناوی ئێل ماتادۆر ("بکوژ")یان کازادۆر ("ڕاوچی")ی لێنراوە. کاڤانی بە یەکێک لە باشترین ھێرشبەرەکانی نەوەی خۆی دادەنرێت و یەکێکە لە گەورەترین یاریزانەکانی ئوروگوای تا ئێستا. کاڤانی سەرەتای یاریکردنی بۆ یانەی دانوبیۆ لە یانەی مۆنتیڤیدیۆ دەستیپێکرد و بۆ ماوەی دوو ساڵ لەوێ یاریی کرد، دواتر لە ساڵی ٢٠٠٧دا ڕوو لە یانەی پالێرمۆی ئیتاڵی بکات. لە ساڵی ٢٠١٠ کاڤانی گرێبەستی لەگەڵ یانەی تۆپی پێی ناپۆلی بە خواستن لەگەڵدا واژوو کرد پێش ئەوەی بە کۆی گشتی ١٧ ملیۆن یۆرۆ بیکڕێت. لە ساڵی ٢٠١٢ دا نازناوی جامی ئیتاڵیای بەدەستھێنا و خۆی وەک باشترین ھێرشبەر لە خولی ئیتاڵیا جێگیر کرد. لە ناوەڕاستی ساڵی ٢٠١٣، کاڤانی پەیوەندی بە یانەی پاریس سان جێرمانەوە کرد لە فەرەنسا بە بڕی ٦٤ ملیۆن یۆرۆ کە لەو کاتەدا گرانترین گرێبەست بوو لە مێژووی تۆپی پێی فەرەنسادا. لەگەڵ پاریس سان جێرمان، کاڤانی شەش نازناوی خولی فەرەنسا و پێنج نازناوی جامی فەرەنسا و چوار جامی سوپەری فەرەنسای بەدەستھێنا. ھەروەھا پلەی دووەمی گۆڵکاری یانەکەیە لە ھەموو کاتێکدا. لە ساڵی ٢٠٢٠ کاڤانی گرێبەستی لەگەڵ مانچستەر یونایتد واژوو کرد، لە وەرزی یەکەمیدا ١٧ گۆڵی تۆمارکرد، لەنێویاندا گۆڵێک لە یاری کۆتایی یۆرۆپا لیگ، پێش ئەوەی لە ساڵی ٢٠٢٢ گرێبەست لەگەڵ ڤالێنسیا بکات. کاڤانی لە یەکەم یاری ئۆرۆگوای بەرامبەر کۆڵۆمبیا لە ساڵی ٢٠٠٨ گۆڵی تۆمارکرد، لەو کاتەوە تا ٢٠٢٢ (١٣٦)یاری و ٥٨ گۆڵی نێودەوڵەتی تۆمارکردووە، تەنھا لە دوای لویس سوارێزی ھاوبەشی ھێرشبەردێت. بەشداری لە دە پاڵەوانێتی گەورەی نێودەوڵەتیدا کردووە: چوار جامی جیھانی فیفا (٢٠١٠, ٢٠١٤, ٢٠١٨ و ٢٠٢٢)، پێنج کۆپا ئەمریکا (٢٠١١, ٢٠١٥, ٢٠١٦, ٢٠١٩ و ٢٠٢١)، و یەک جامی کیشوەرەکانی فیفا (٢٠١٣). کاڤانی لە مۆندیالی ٢٠١٠ گۆڵێکی تۆمارکرد و توانی یارمەتی ئوروگوای بدات بۆ پلەی چوارەمی پاڵەوانێتییەکە، لە ساڵی ٢٠١١ش بەشێک بوو لە پێکھاتەی ئوروگوای کە پازدەھەمین نازناوی کۆپا ئەمریکای بەدەستھێنا. بە تۆمارکردنی دە گۆڵ وەک گۆڵکاری پاڵاوتنەکانی مۆندیالی ٢٠١٨ی کۆنمێبۆڵ کۆتایی پێھێنا.

 سەرچاوەکان 

پۆل:یاریزانە براوەکانی کۆپا ئەمریکا
پۆل:یاریزانانی جامی جیھانیی فیفای ٢٠٢٢
پۆل:یاریزانانی کۆپا ئەمریکای ٢٠١٩
پۆل:یاریزانانی جامی جیھانیی فیفای ٢٠١٨
پۆل:یاریزانانی کۆپا ئەمریکای ٢٠١٥
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی کیشوەرەکانی ٢٠١٣
پۆل:یاریزانانی تۆپی پێ ئۆڵمپیکی ھاوینەی ٢٠١٢
پۆل:یاریزانانی کۆپا ئەمریکای ٢٠١١
پۆل:یاریزانانی جامی جیھانیی فیفای ٢٠١٠
پۆل:یاریزانانی لا لیگا
پۆل:یاریزانانی پرێمیەرلیگ
پۆل:یاریزانانی لیگ ١
پۆل:یاریزانانی خولی تۆپی پێی ئیتالیا
پۆل:یاریزانانی یانەی تۆپی پێی ڤالێنسیا
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی یانەی پاریس سان جێرمان
پۆل:یاریزانانی یانەی تۆپی پێی ناپۆلی
پۆل:زیندووان
پۆل:لەدایکبووانی ١٩٨٧